yakhyo/uz-wiki huggingface dataset:
Kasba Tadla

Kasba Tadla (      ; Berber : ⴰⵢⵜ ⵎⵍⵍⴰⵍ ) — Marokash, Beni-Mellal -Khenifra, Beni-Mellal viloyatida joylashgan shaharcha hisoblanadi. 2004-yildagi statistik ma'lumotlarga ko'ra, uning aholisi 200 898 kishini tashkil qiladi. Kasba Tadlada qayd etilgan eng yuqori harorat  ni tashkil etdi (2021-yil 23-iyul).

Tarixi 
Tadla - Amazigh nomi bug'doy guldastasini anglatadi. Shahar XI asr boshlarida Ifrenidlar tomonidan bosib olingan. 1068-yilgacha shahar Murobitlar sulolasi qo'liga o'tdi.

Manbalar 

Marokashdagi Kasbahlar
Marokash munitsipalitetlari
Beni Mellal viloyatidagi aholi punktlari
Choʻgirma

Choʻgirma (xorazm shevasida: Choʻrma) – Xorazm erkaklarining  an’anaviy bosh kiyimi. Yumaloq shakl berib tikiladigan katta moʻyna telpak. Toʻgalak, sherozi va silkma nomli 3 ta turi mavjud. Xorazm va Qoraqalpogʻistonda rasm boʻlgan. Cho‘girma, soʻzi oʻzbek tilining xorazm shevasiga mansub boʻlib, oʻzbek adabiy tilida ekvivalenti mavjud emas.

Sanʼatda 
Xorazmlik musiqachi va hofizlar choʻgirma an’anaviy bosh kiyimini koʻplab yirik tadbirlarda kiygan holda oʻz sanʼatlarini namoyish etishadi. Erkaklar lazgi raqsini ijro etishda ham asosan choʻgirma kiyishadi.

Xorazm raqslari ichida choʻgirmadoʻzlarga atalgan „Choʻgirma tikish“ nomli oʻxshatma raqs bor boʻlib, unda choʻgirma tikish jarayoni namoyish etiladi. „Choʻgirma tikish“ oʻxshatma raqsi „Gul ifori“ deb nomlanuvchi hazilomus raqsning „Taqlid ifori“ janriga kiradi. Uni milliy anʼanaviy mazharabozlik teatri artistlari — masxarabozlar ijro etishadi. Bunda artistlar bayram va sayllarda choʻgirma tikuvchilarining choʻgirmadoʻzlikka doir ishlarini kulgili bir tarzda raqsga tushib koʻrsatib berishadi. „Choʻgirma tikish“ raqsi Xorazmda mashhur boʻlgan „Bir aktyor teatri“ nomerlaridan biridir.

Manbalar

Adabiyotlar 

 
 
 
 
 

Bosh kiyimlari
Xorazm madaniyati
Abdinazar Nurmanov

Abdinazar Tashbayevich Nurmanov (1962-yil 20-yanvar, Forish tumani, Jizzax viloyati, Oʻzbekiston SSR) – oʻzbekistonlik olim, pedagogika fanlari doktori, professor.

Biografiyasi 
Abdinazar Nurmanov 1962-yil 20-yanvarda Forish tumani Gʻoʻrob qishlogʻida tugʻilgan. 1984-yilda Kursk davlat pedagogika institutini rus tili va adabiyoti mutaxassisligi boʻyicha tamomlagan. Mehnat faoliyatini 1984-yildan Forish tumanidagi 75-oʻrta maktabda rus tili va adabiyoti oʻqituvchisi lavozimidan boshlagan. 1987-yildan boshlab Jizzax davlat pedagogika institutida Rus tili va adabiyotini oʻqitish metodikasi kafedrasi oʻqituvchisi, 1989-yilda stajyor-tadqiqotchi, 1990—1993-yillarda Moskva pedagogika davlat universiteti Rus tilini oʻqitish metodikasi kafedrasi aspiranti, 1993—2005-yillarda Jizzax davlat pedagogika instituti Rus tili va uni oʻqitish metodikasi kafedrasi katta oʻqituvchisi, dotsenti, ilmiy ishlar boʻyicha dekan oʻrinbosari lavozimida ishlagan. 2005—2007-yillarda Mintaqaviy tillar markazi direktori, Jizzax davlat pedagogika instituti tayyorlov boʻlimi boshligʻi, 2007—2008-yillar Oʻzbek filologiyasi fakulteti, 2009—2013-yillar Xorijiy tillar fakulteti dekani lavozimida ishlagan. 2014—2017-yillar Toshkent davlat pedagogika universiteti katta ilmiy xodimi, Rus tili va metodika kafedrasi dotsenti, Taʼlim sifatini nazorat qilish boʻlimi boshligʻi, Magistratura boʻlimi boshligʻi lavozimida faoliyat olib borgan. 2020-yildan Jizzax davlat pedagogika instituti Rus tili va uni oʻqitish metodikasi kafedrasi mudiri lavozimida ishlab kelmoqda.

Oilasi 
Oilali, 4 nafar farzandi bor.

Ilmiy faoliyati 
1993-yilda Moskva davlat pedagogika universitetida „Funksionalniy podxod k izucheniyu glagolov dvijeniya russkogo yazika v natsionalnoy (uzbekskoy) shkole“ mavzusida rus tilini oʻqitish metodikasi ixtisosligi boʻyicha nomzodlik dissertatsiyasini himoya qilib, pedagogika fanlari nomzodi ilmiy darajasini olgan. 2017-yilda Toshkent davlat pedagogika universitetida „Pedagogicheskie vozmojnosti podgotovki studentov k texnologii i texnike effektivnogo obщeniya (na primere vneauditornix zanyatiy)“ mavzusida doktorlik dissertatsiyasini himoya qilgan. 150 dan ortiq ilmiy-uslubiy maqolalar, 2 ta darslik, 5 ta monografiya, 6 ta uslubiy qoʻllanma, 5 ta oʻquv qoʻllanma muallifi.

Manbalar 

Oʻzbekiston filologlari
Fan doktorlari
Oʻzbekiston professorlari
Dekanlar
AFC Osiyo Chempionlar Ligasi guruh bosqichi 2023/2024

2023-2024-yilgi Osiyo Chempionlar Ligasi guruh bosqichi 2023-yil sentabridan 2023-yil dekabrigacha Sharqiy va Gʻarbiy mintaqa hududlarida oʻtkaziladi.

2023-2024-yilgi Osiyo Chempionlar Ligasining pley-off bosqichi, 1/8 final bosqichidagi 16 ta jamoa oʻrinni aniqlash uchun guruh bosqichida jami 40 ta jamoa kurash olib boradi.

Qur’a 
Guruh bosqichiga qurʻa tashlash marosimi 2023-yilning 24-avgust kuni Malayziyaning Kuala-Lumpur shahridagi OFK qarorgohida boʻlib oʻtadi. 40 ta jamoa toʻrttadan oʻnta guruhga boʻlinadi: Gʻarbiy mintaqada (A-E guruhlari) va Sharqiy mintaqada (F-J guruhlari) beshta guruhga boʻlinadi. Har bir mintaqa uchun jamoalar toʻrtta savatga joylashtiriladi va guruhlar oʻrtasidagi texnik muvozanatni hisobga olgan holda assotsiatsiyalar reytingi va assotsiatsiyasi ichidagi natijalari asosida har bir guruh ichidagi tegishli oʻrinlarga ajratiladi. Bitta assotsiatsiya jamoalari bitta guruhga kiritilmadi.

Format 
Guruh bosqichida har bir jamoa guruh bosqichida uy va safar oʻyinlarida, ikki davrali tizimda oʻtkaziladi. Har bir guruh gʻoliblari va har bir hududdan uchta eng yaxshi ikkinchi oʻrin sohibi pley- off bosqichining 1/8 finaliga yoʻl oldi.

Taybreykerlar 
Jamoalar ochkolar boʻyicha (gʻalaba uchun 3 ochko, durang uchun 1 ochko, magʻlubiyat uchun 0 ochko) ajratildi. Agar ochkolar boʻyicha durang boʻlsa, taybreyklar quyidagi tartibda qoʻllandi (reglament 8.3-modda):

 Teng jamoalar oʻrtasidagi oʻzaro oʻyinlarda ochkolar;
 Teng jamoalar oʻrtasidagi toʻplar farqi;
 Teng jamoalar oʻrtasidagi oʻzaro oʻyinlarda urilgan gollar;
 Agar ikkitadan ortiq jamoalar tenglashgan boʻlsa va yuqoridagi barcha oʻzaro mezonlarni qoʻllaganidan soʻng, jamoalar kichik toʻplami hali ham teng boʻlib qolgan boʻlsa, yuqoridagi barcha oʻzaro mezonlar faqat shu jamoalar toʻplamiga qayta qoʻllangan;
 Guruhdagi barcha oʻyinlarda toʻplar farqi;
 Guruhdagi barcha oʻyinlarda kiritilgan gollar;
 Guruhning soʻnggi turida oʻzaro oʻynaydigan ikkita jamoa teng kelsa, penaltilar seriyasi;
 Intizomiy ball (sariq kartochka = 1 ochko, ikkita sariq kartochka natijasida qizil kartochka = 3 ochko, toʻgʻridan-toʻgʻri qizil kartochka = 3 ochko, sariq kartochkadan keyin toʻgʻridan-toʻgʻri qizil kartochka = 4 ball);
 Assotsiatsiya reytingi.

Jadval 
Musobaqa taqvimi quyidagicha.

Guruhlar

Ikkinchi oʻrinni egallagan jamoalar reytingi

Yana qarang 

 2023-24 OFK kubogi

Manbalar

Havolalar 

 

AFC Osiyo Chempionlar Ligasi mavsumlari
Tanjer Ibn Battuta aeroporti

Tanjer Ibn Battuta aeroporti     (, )  — Marokashdagi Tanjer-Tetuan-Al-Huseyma mintaqasining markazi boʻlgan Tanjer shahriga xizmat koʻrsatadigan xalqaro aeroport. Tanjerda tugʻilgan marokashlik sayyoh Ibn Battuta (1304–1368) sharafiga nomlangan. Aeroport ilgari Tanjer-Buxalef aeroporti sifatida tanilgan. 2017-yilda aeroport 1,070,247 dan ortiq yo‘lovchiga xizmat ko‘rsatgan.

Imkoniyatlari 

2008-yilda aeroportning yangi terminali binosi ochildi, chunki Tanjer tez sur’atlar bilan oʻsib, modernizatsiya qilindi.

 lik samolyot toʻxtash joyi toʻrttagacha Boeing 737 va bitta Boeing 747 ni sigʻdira oladi. Kichik samolyotlar uchun ikkita maxsus boʻlim ajratilgan. Aerovokzal  va yiliga 1,250,000 yoʻlovchini tashish uchun moʻljallangan. Yuk terminali —  yopiq maydondan iborat.

Aeroportda ikkita uchish-qoʻnish yoʻlagi bor, lekin faqat uzunroq uchish-qoʻnish yoʻlagi faol foydalanilmoqda va 07/25 yopiq. 3500 metr uzunlikdagi uchish-qoʻnish yoʻlagi 10/28 ochiq va Boeing 747 va Airbus A380-800 oʻlchamigacha boʻlgan barcha samolyotlarni qabul qila oladi.

Aeroport ILS maqomiga (Loc — Glide — DME) ega va quyidagi radionavigatsiya vositalarini taklif etadi: VOR — DME — NDB. PAPI yoritgichi 10/28 uchish-qoʻnish yoʻlagi uchun har ikki tomondan yaqinlashish uchun mavjud.

Tanjer-Ibn Battuta Marokashdagi oltita aeroportdan biri boʻlib, u yerda ONDA oʻzining maxsus VIP xizmatini Salon Convives de Marque taklif qiladi.

Aviakompaniyalar va yoʻnalishlar

Yoʻlovchi 
Tanjer aeroportida quyidagi aviakompaniyalar muntazam va charter reyslarini amalga oshiradi:Bu reys Nador orqali amalga oshiriladi. Biroq, ushbu tashuvchi yoʻlovchilarni faqat Tanjer va Nador oʻrtasida tashish huquqiga ega emas.Ushbu reys tanlangan kunlarda Fes orqali amalga oshiriladi. Biroq, bu tashuvchi yoʻlovchilarni faqat Tanjer va Fes orasida tashish huquqiga ega emas.

Yuk

Statistika

Kirish 
Tanjer-Ibn Battutaga maxsus taksi toʻxtash joyi xizmat koʻrsatadi. Grand Taxis terminal oldidagi chekkada kuniga 24 soat ishlaydi. Ushbu taksilarning narxi Marokash hukumati tomonidan belgilanadi. Aeroportga toʻgʻridan-toʻgʻri xizmat koʻrsatadigan avtobus yoʻnalishlari mavjud emas. Kichik mahalliy taksilar yoʻlovchilarni tushirishi mumkin, ammo terminalga olib ketish taqiqlanadi.

Baxtsiz hodisalar va falokatlar 

 1953-yil 13-oktyabrda bir yoʻlovchi Kasablankaga ichki reysda halok boʻldi. Tanjerdan dastlabki koʻtarilish paytida samolyot nomaʼlum muammolarga duch keldi va plyajga favqulodda qoʻndi. Samolyot tuzatib boʻlmaydigan darajada shikastlandi. 
 1973-yil 23-dekabrda Royal Air Maroc kompaniyasiga ijaraga olingan Sud Aviation Caravelle samolyoti uchuvchi 28- qoʻnish yoʻlagiga yaqinlashayotganda Sharqqa juda uzoqqa burilgach, aeroport yaqinida qulab tushdi. Qorongʻi va yomgʻirli sharoitda samolyot xavfli relefdan oshib oʻtib, togʻlarga quladi. Bortdagi 106 kishining barchasi halok boʻldi.
 1988-yil 23-noyabrda Gibraltar Airways aviakompaniyasining Vickers Viscount G-BBVH samolyoti qoʻnish halokatida iqtisodiy tuzatib boʻlmaydigan darajada shikastlandi.

Manbalar

Havolalar 
 ONDA veb-saytidagi Tanger sahifasi

Marokash aeroportlari
Nasaf (kitob)

Nasaf — tarixchi Abdusattor Jumanazar tomonidan Nasaf (Qarshi) shahri tarixi haqida yozilgan kitob. Ushbu kitob Nasaf (Qarshi) shahrining 2700 yilligi munosabati bilan chop etilgan. Kitobda Nasaf shahrining paydo boʻlishiga oid afsona va rivoyatlar, oʻrta asrlarda uning atrofida mavjud boʻlgan qadimiy aholi maskanlari haqida yangi maʼlumotlar keltirilgan. Shuningdek, muallif birlamchi tarixiy manbalar, xujjatlar asosida shahar qurgʻoni, devorlari, guzar va mavzelari, masjidlaru-qabristonlar, Nasaf shahridagi oʻquv taʼlim tizimi, madrasalar tarixini batafsil yoritishga harakat qiladi. Kitobda koʻxna Nasafning haqiqiy tarixiy qiyofasini tasvirlangan.

Kitob mundarija, 9 maqola, yakuniy soʻz va foydalanilgan ababiyotlar va manbalar roʻyxatidan iborat. Kitobda asosan Nasaf sivilizatsiyasi haqidagi dalillar, manbalar, tarixiy qazilmalar, tarixiy yodgorliklari, haqida maʼlumotlar keltiriladi. Birinchi maqola „Nasaf atrofidagi afsona va rivoyatlar“ deb nomlangan. Unda Nasaf soʻzi va bu shaharning kelib chiqishini, shahrining vujudga kelishi va uning tarixi haqida soʻz boradi. Ikkinchi maqola „Nasaf viloyatining oʻrta asrlardagi aholi maskanlari“ deb nomlangan boʻlib, unda muallif Nasaf viloyatining sharqiy hududiga eʼtibor qaratib, uning Kesh viloyati bilan chegaralariga oid maʼlumotlar bor. Uchinchi maqola „Nasaf viloyatining maʼmuriy boshqaruv hududlari“ deb nomlangan. Toʻrtinchi maqola „Qarshi shahri va uning devorlari“ deb nomlangan. Bu maqolada asosan Qarshi shahrining paydo boʻlishi va unda Kepakxonning xizmati, tutgan oʻrni haqidagi maʼlumotlar koʻrsatilgan. Mual­lif xatto uning qabri oʻrnini ham izlab topadi. Beshinchi maqola „Guzar va mavzelar qabristonlar“ deb nomlangan. Bu maqolada asosan shahrining devorlari, tarixiy guzar va mavzelari, qabristonlariga oid maʼlumotlar bor. Oltinchi bob „Masjidlar“ deb nomlangan. Bu maqolada asosan Nasaf taʼlim tizimi va madrasalari tarixi, birgina Qarshi shahrining oʻzida 40 ta madrasa faoliyat yuritgani haqida gap ketadi. Yettinchi bob „Nasaf shahri taʼlim tizimi va maʼrifiy hayoti, madrasalar“ haqida, sakkizinchi bob „Xazinadagi Nasaf javohirlari“, toʻqqizinchi bob „Sassiz oxang ijodkorlari (Nasaf xatgotlari)“ deb nomlangan.

Manbalar 

Tarix
Kitoblar
Qarshi
Ayşe Sinirlioğlu

Ayşe Sinirlioğlu (1956-yil 4-aprelda tugʻilgan) turk diplomati boʻlib, u oʻz mamlakatining Ruminiyadagi, keyin esa Ispaniya va Andorradagi elchisi boʻlgan. U Turkiyaning birinchi ayol Tashqi ishlar vazirligi maslahatchisi oʻrinbosari boʻldi. 2015-yilda Turkiya raisligi va G20 mamlakatlari guruhining Antaliya sammitida Sherpa boʻlgan.

Shaxsiy hayot 
Ayşe Sinirlioğlu 1956-yil 4-aprelda Turkiyaning Nevshehir shahrida tugʻilgan 1977-yilda Marmara universitetining Iqtisodiyot va maʼmuriy fanlar fakultetida bakalavr darajasini olgandan soʻng, 1988-yilda Amsterdam universitetida Yevropa integratsiyasi huquqi boʻyicha magistrlik darajasini oldi. 1996-yilda Bogʻozichi universitetida siyosat fanlari doktori unvoniga sazovor boʻldi.

U Turkiya tashqi ishlar vazirligi sobiq diplomati Feridun Sinirlioğlu bilan turmush qurgan.

Karyera 
Ayşe Sinirlioğlu 1984-yilda Tashqi ishlar vazirligi xizmatiga kirdi. Ikki tomonlama iqtisodiy aloqalar departamentida qisqa xizmat qilgandan soʻng, u 1985-yilda Niderlandiyaning Rotterdam shahridagi Bosh konsullikka vitse-konsul etib tayinlandi va u yerda 1988-yilgacha ishladi. 1988 yildan 1990 yilgacha u Suriyaning Halab shahrida vitse-konsul, keyin esa konsul sifatida ishlagan. 1992-yilda AQShning Nyu-York shahriga konsul etib tayinlanishidan oldin u vazirlikning Gʻarbiy Yevropa va OECD mamlakatlari boʻlimida va Bosh vazirning birinchi kotibi lavozimlarida ishlagan. 1996-yilda u uyga qaytib, Bolqon mamlakatlari boʻlimi boshligʻi boʻldi. Keyinchalik u Markaziy Osiyo va Kavkaz boʻyicha boʻlim boshligʻi lavozimiga koʻtarildi. Sinirliogʻlu 1999-2002 yillar oraligʻida Shveytsariyaning Jeneva shahridagi BMT boʻlimida Turkiyaning Doimiy vakolatxonasida maslahatchi, keyin esa birinchi maslahatchi boʻlib ishlagan. 2002 yildan 2004 yilgacha Turkiyaning Iordaniyaning Amman shahridagi elchixonasida birinchi maslahatchi boʻlgan. Vazirlikka qaytganidan soʻng u boshqarma boshligʻi, soʻngra Bosh direktor oʻrinbosari, ikki tomonlama iqtisodiy masalalar boʻyicha vazir-vakolatli vakil lavozimlarida ishlagan.
2008-yil 20-aprelda u Ruminiyadagi elchi etib tayinlandi va 2011-yil 15-aprelgacha Buxarestda xizmat qildi Uning keyingi xizmati 2011-yil 12-maydan 2014-yil 1-avgustgacha Ispaniya va Andorradagi elchi.

1956-yilda tugʻilganlar
Yashayotgan insonlar
Gʻozi Rahmon

Gʻozi Rahmon (1947-yil 16-dekabr Qashqadaryo viloyati, Chiroqchi tumani, Langar ota qishlogʻi) — oʻzbek adabiyoti yozuvchisi. „El-yurt hurmati“ ordeni sovrindori.

Tarjimai holi 
Gʻozi Rahmon 1947-yil 16-dekabr kuni Qashqadaryo viloyati Chiroqchi tumani Langar ota qishlogʻi ziyolilar oilasida dunyoga kelgan. Adib oʻrta maktabni aʼlo baholar bilan tamomlab, 1968-yilda Qarshi davlat universitetining filologiya fakultetiga oʻqishga kirdi. U Orif Ikromov rahbarligida „Badiiy asarda ijodiy  partret yaratish va peyzaj mahorati“ mavzusidagi ilmiy-tadqiqot ishi olib borgan. U kishi 2020-yil olamdan oʻtgan.

Ijodi 
Gʻozi Rahmon asarlarida asosan Qashqadaryo vohasining ekologik ahvoli, turli xil jonivor-u parrandalari, oʻsimliklar-u dorivor giyohlari haqida asarlar yozgan. Uning „Insofning chorlov xatlari“, „Chumolilar soʻqmogʻi“, nomli qator kitoblari nashr etilgan. Shundan soʻng „Ovchining koʻz yoshlari“, „Umrzoqgul“, „Hiyla“, „Sir“, „Muni, Tinka va Zinka“, „Shumtayoq“, „Birinchi ov“ nomli hikoyalari bolalarbop tilda yozilganligi bilan ham ajralib turadi. Bu hikoyalarning qahramonlari tabiat sirlariga, jonivorlar olamiga qiziquvchi — maktab oʻquvchilari. Adib baʼzida Qashqadaryo vohasining mashhur baxshi-oqinlari haqida ham qoʻshiqday oʻqiladigan ocherklar yozgan. Gʻozi Rahmonning el oʻrtasida yozuvchi sifatida katta obroʻ topganligining asosiy sababi — uning baland togʻ etaklarida, tabiatga yaqin yashaganligi, faqat koʻzi bilan koʻrganlarini oʻz asarlarida yozganligi.

Asarlarining mazmuni 
Muallifning „Bir tomchi suv“ maqolasini suv qadri haqidagi monologi deyish mumkin: „Tabiat bizga uzoq umr koʻrishimiz uchun koʻp noz-u neʼmatlar bergan. Shular orasida eng qadrlisi bu — suv“. Bu maqolada bir tomchi suvni ham qadrlash, suvdan tejab-tergab foydalanish masalasini koʻtarib chiqadi. Maqolaning „Qishlogʻimiz pistasi“ boʻlimida oʻtin uchun ayovsiz kesib ketilyotgan „Qalqama“ davlat xoʻjaligi hududidagi pistazorlarning ayanchli ahvoli haqida yozilgan. „Pistaning xalq xoʻjaligida oʻrni katta, magʻzida 60-70 foiz yogʻ boʻlib, pishmagan mevasi va bargida tannid moddasi boʻladi. Bargidan qimmatbaho boʻyoq olinadi va u ipak boʻyashda ishlatiladi. Qurgʻoqchilikka chidamli, 300—350 yilgacha yashaydi. Xalqaro bozorda bu oʻsimlik mevasiga talab katta“ — deydi yozuvchi.

Manbalar 

Qarshi davlat universiteti bitiruvchilari
Aleksandr Kablash

Aleksandr Gennadievich Kablash (; 1989-yil 5-sentyabr, Odessa, Ukraina SSR, SSSR) — ukrainalik futbolchi, yarim himoyachi.

Biografiyasi 
Chernomorets sport maktabi bitiruvchisi.

2002— 2006-yillarda Chermomorets (Odessa) yoshlar jamoasida faoliyat olib bordi. 2006— 2007-yilgi mavsumda „Chernomorets Odessa“ tarkibida professional debyut qilgan va bungacha Odessaning havaskor klublarida — „Signal“ va „Chernomorets-2“da shahar chempionatida toʻp surgan. „Moryakov“ning maydonida 1 ta oʻyin oʻtkazdi. Ular tarkibida 24 ta oʻyin oʻtkazdi va 7 ta gol urgan.

2007— 2008-yilgi mavsumda Birinchi ligada oʻynagan Mariupolning „Mariupol“ jamoasiga oʻtdi va Semyon Altman Mariupol jamoasida bosh murabbiy boʻlgan. Azov jamoasi tarkibida 7 ta oʻyin oʻtkazdi va yana „Chernomorets“ yoshlar jamoasiga qaytdi va buning uchun 2 ta oʻyin oʻtkazdi. 2008-yilning noyabr oyi boshida Dnestr bilan shartnoma imzoladi. 2010-yilda Ekranas jamoasida 5 marta maydonga tushib 1 ta gol urdi. 2011-yili Tavriyada 3 marta maydonga tushdi. 2011-yili Bukovinada 5 marta maydonga tushib va 1 ta gol urdi. 2012-yil Odessa jamoasida 28 marta maydonga tushib, 7 ta gol urdi. 2013-yili Nikolayev jamoasida 4 marta maydonga tushdi. 2015-yilda Nasaf jamoasida 3 marta maydonga tushib, 2 ta gol urdi.

„Dnestrovtsi“ futbolkasida debyutini 17-turdagi „Stal Alchevsk“ bilan oʻyinda oʻtkazgan va oʻyin oxirida zaxiradan maydonga tushdi.

Yutuqlari 

 Litva chempioni (1): 2010
 Tojikiston Superkubogi sohibi (1): 2016.

Manbalar

Havolalar 

 Profil igroka (angl.) na sayte Transfermarkt
 Profil na sayte „Odesskiy futbol“
 Profil na sayte Ukrainskoy assotsiatsii futbola (ukr.)
 
 
Yashayotgan insonlar
1989-yilda tugʻilganlar
5-sentyabrda tugʻilganlar
Ukraina futbolchilari
Nasaf klubi futbolchilari
Soʻgʻdiyona Jizzax futbolchilari
Oʻzbekistondagi chet ellik erkak futbolchilar
Qarshi tarixi (kitob)

Qarshi tarixi — Poyon Ravshanov tomonidan Qarshi shahri tarixi haqida yozilgan kitob. „Qarshi tarixi“ 1995-yilda Amir Temur tavalludining 660 yilligini nishonlashga tayyorgarlik koʻrish va uni oʻtkazish tashkiliy qoʻmitasi huzuridagi ilmiy-badiiy kengash tomonidan nashrga tavsiya etilgan. Kitob „Qashqadaryo tarixi“ (Toshkent, „Fan“,1995-yil) asosida toʻldirilgan, mukammallashtirilgan holga keltirilgan.

Kitob mundarija, 5 qism, xotima va foydalanilgan ababiyotlar va manbalar roʻyxatidan iborat. Kitobda asosan Qarshi sivilizatsiyasi haqidagi dalillar, manbalar, tarixiy qazilmalar, tarixiy yodgorliklari, haqida maʼlumotlar keltiriladi. Kitobning birinchi qismida Naxshab (Qarshi) shahrining qadimgi davrlardan milod boshlariga qadar boʻlgan tarixi, shuningdek, Naxshabda mavjud boʻlgan qadimgi qal’alar, tepaliklar, Ijtimoiy tabaqalar, Tirikchilik manbalari, hunarmandchilik, til va yozuv, dehqonchilik, dinlar, otashparastlik va sanʼat haqida maʼlumotlar mujassam ertgan. Kitobning ikkinchi qismida VII — IX asrlarda Arablar istilosi, Nasaf darvozalari, mahalla va mavzelari, shahar va qishloq hududlari va vohada yashab ijod qilgan allomalarga oid maʼlumotlar keltirilgan. Kitobning uchinchi qismida XIII asr va XIV asr birinchi yarmi moʻgʻullar istilosi va Qarshi XIV asr ikkinchi yarmi va XV asrlardagi oʻzgarishlarga oid maʼlumotlar haqida bayon etilgan. Kitobning toʻrtinchi qismida Shayboniylar hokimyatining boshlanishi, Qarshi qirgʻini, meʼmorchilik obidalari Qarshining Ashtarxoniylar davridagi oʻrni kabi mavzular yoritilgan. Kitobning beshinchi qismida Chor Rossiyasi bosqini, Qarshi qal’asi, xandagi, devori va darvozalari, Qal’a masjid va madrasalari va XX asr boshlarida Qarshidagi oʻzgarishlar haqida maʼlumotlar keltirilgan.

Manbalar

Havolalar 
Qarshi tarixi kitobi

Tarixiy kitoblar
Qarshi
Dilbar Rashidova

Dilbar Karimovna Rashidova (1958-yil 22-iyun, Toshkent, Oʻzbekiston SSR) — oʻzbekistonlik olima, qishloq xoʻjaligi fanlari doktori, professor.

Biografiyasi 
Dilbar Rashidova 1958-yil 22-iyun Toshkentda tugʻilgan. 1980-yilda Toshkent qishloq xoʻjalik institutini tamomlagan. 1980—1983-yillarda Oʻzbeskiton Fanlar akademiyasi Oʻsimliklar eksperimental biologiyasi institutida laborant, 1983-yilda Toshkent qishloq xoʻjalik institutida kichik ilmiy xodim, 1984—1987-yillarda Oʻzbeskiton Fanlar akademiyasi Oʻsimliklar eksperimental biologiyasi institutida stajyor-tadqiqotchi, 1987—1993-yillarda „Uzselxozximiya“da muhandis, katta agroximik, 1993—1997-yillarda „Wolfson Sharq Enterprises“ kompanitasi direktor muovini, 1997—2002-yillarda „Spesingeo“ firmasi direktor muovini, 2002—2014-yillarda respublika qishloq xoʻjalik ekinlari birlamchi urugʻchiligi va urugʻshunoslik stansiyasi laboratoriya mudiri lavozimida faoliyat koʻrsatgan. 2014-yildan Paxta seleksiyasi, urugʻchiligi va yetishtirish agrotexnologiyalari ilmiy-tadqiqot instituti „Oʻsimliklar biokimyosi va fiziologiyasi“ laboratoryasida loyiha rahbari.

Oilasi 
Oilali, 3 nafar farzandi bor.

Ilmiy faoliyati 
2010-yilda nomzodlik, 2016-yilda doktorlik dissertatsiyasini himoya qilgan, 2021-yilda professorlik ilmiy unvoni berilgan. Dilbar Rashidova tomonidan gʻoʻza chigiti va oʻsimligining rivojlanish jarayonlariga Bombyx Moridan ajratib olingan xitozan va uning xosilalari bilan kapsulalangan polimer tizimining taʼsiri aniqlangan. Gʻoʻzaning mahalliy UZXITAN polimer preparati bilan kapsulalangan urugʻlarida kechadigan oʻsish va rivojlanish jarayonlari koʻrib chiqib, fotosintetik jarayonga turli tashqi va ichki omillarning taʼsiri oʻrgangan, UZXITAN, karboksimetilxitozan (KMX), va shuningdek mis xitozan metallokompleksini urugʻlarni kapsulalashda qoʻllashning samaradorligi aniqlagan. 280 dan ortiq ilmiynmaqolalar, 6 ta monografiya, 6 ta tavsiyanoma, 5 ta patent va risolalar muallifi. Dilbar Rashidova tomonidan „Семеноводство и семеноведение сельскохозяйственных культур“, „Qishloq xoʻjaligi mahsulotlarini tishtirishda polimer shaklli preparatlarning qoʻllanishi“, „Совершенствование определения качества посевных семян сельскохозяйственных культур“  va „Применение биологически активных полимеров на хлопчатнике“ nomli monografiyalar chop ettirilgan. 2021-yilda Oʻzbekiston Respublikasi mustaqilligining 30 yilligi esdalik nishoni bilan taqdirlangan. Toshkent viloyati „Olima“ uyushmasi raisi.

Manbalar

Havolalar  
 Dilbar Rashidova Google Scholar

Oʻzbekistonlik olim ayollar
Qishloq xoʻjaligi sohasi olimlari
Fan doktorlari
Professorlar
Toshkent davlat agrar universiteti bitiruvchilari
Alisher Odilov

Alisher Odilov (; 2001-yil 15-iyul, Andijonda tugʻilgan) – oʻzbekistonlik futbolchi, hujumkor qanot yarim himoyachi va hujumchi pozitsilarida oʻynaydi. Rossiya birinchi ligasida ishtirok etuvchi Moskva viloyatining „Ximki“ jamoasi hujumchisi.

Futbolchilik faoliyati 
Toshkentning „Paxtakor“ va „Olimpik“ klublarining oʻsmirlar va yoshlar jamoalarida toʻp surgan. Alisher Oʻzbekiston chempionatidagi debyutini 2022-yil 9-mart kuni „Qoʻqon 1912“ jamoasiga qarshi oʻyinda (0:1) oʻtkazgan.

2024-yil 26-avgustda Rossiya birinchi ligaisda ishtirok etuvchi, Moskva viloyatining „Ximki“ jamoasi bilan ikki yillik shartnoma imzolagan.

Terma jamoadagi faoliyati 
Oʻzbekiston U23 terma jamoasi aʼzosi sifatida 2022 (ikkinchi oʻrin) va 2024-yilgi (ikkinchi oʻrin) yoshlar terma jamoalari oʻrtasidagi Osiyo chempionatida ishtirok etgan.

2022-yilda Xitoyda boʻlib oʻtayotgan Osiyo oʻyinlarida Oʻzbekiston terma jamoasi hal qiluvchi bahsda Honkongni 4:0 hisobida magʻlub etib, uchinchi oʻrinni egallagan va Odilov oʻyindagi ilk golini kiritgan.

Parijda 2024-yilgi Olimpiada oʻyinlari boshlanishi arafasida Temur Kapadze Odilovni turnirda qatnashadigan futbolchilarning kengaytirilgan roʻyxatiga kiritgan.

Yutuqlar 

 AFC U-23 Osiyo kubogi ikkinchi oʻrin sohibi: (2) 2022, 2024
 Osiyo Oʻyinlari bronza medali sohibi: 2022

Manbalar

Havolalar 
 Alisher Odilov OʻzPFL saytida futbolchi profili
 Alisher Odilov Transfermarkt saytida futbolchi profili
 Alisher Odilov Soccerway saytida futbolchi profili
 Alisher Odilov Footballdatabase saytida futbolchi profili

15-iyulda tugʻilganlar
2001-yilda tugʻilganlar
Yashayotgan insonlar
Futboldagi erkak hujumchilar
Oʻzbekistonlik erkak futbolchilari
Paxtakor jamoasi futbolchilari
Olimpik jamoasi futbolchilari
FC Khimki futbolchilari
Oʻzbekiston Pro ligasi futbolchilari
Oʻzbekiston Superligasi futbolchilari
Oʻzbekiston yoshlar terma jamoasi futbolchilari
Oʻzbekiston 21 yoshgacha boʻlgan terma jamoasi futbolchilari
Oʻzbekiston Olimpiya milliy terma jamoasi futbolchilari
Osiyo oʻyinlari 2022 futbolchilari
Oʻzbekiston uchun Osiyo oʻyinlari bronza medali sohiblari
Futbol boʻyicha Osiyo oʻyinlari sovrindorlari
2024-yilgi Yozgi Olimpiada oʻyinlaridagi futbolchilar
Oʻzbekistonlik muhojir erkak futbolchilari
Rossiyadagi chet ellik erkak futbolchilar
Rossiya birinchi ligasi futbolchilari
Oʻzbekiston kishilari
Oʻzbekistonda tugʻilganlar
Temur Mamasidiqov

Temur Mamasidiqov (; 23-avgust 2002-yil) – oʻzbekistonlik futbolchi. Olimpik futbol klubi chap qanot yarim himoyachisi.

Futbolchilik faoliyati 
2024-yil yanvar oyida Toshkentning „Lokomotiv“ jamoasi bilan shartnoma imzolagan.

Yutuqlar 

 Oʻzbekiston Pro ligasi uchinchi oʻrin: 2021

Manbalar

Havolalar 

 Temur Mamasidiqov Transfermarkt saytida

23-avgustda tugʻilganlar
2002-yilda tugʻilganlar
Yashayotgan insonlar
Erkak futbol yarim himoyachilari
Futboldagi erkak hujumchilar
Oʻzbekistonlik erkak futbolchilari
Olimpik jamoasi futbolchilari
Lokomotiv Toshkent futbol klubi futbolchilari
Oʻzbekiston Pro ligasi futbolchilari
Oʻzbekiston Superligasi futbolchilari
Oʻzbekiston 20 yoshgacha boʻlgan terma jamoasi futbolchilari
Alifbo boʻyicha sportchilar
Zikrilla Umarov

Zikrilla Akbarovich Umarov (1936-yil 30-iyul, Toshkent, Oʻzbekiston SSR — 1992-yil 28-iyul, Toshkent, Oʻzbekiston) — oʻzbekistonlik olim, filologiya fanlari nomzodi, dotsent. eron va turkiy tilshunoslikning rivojiga munosib hissa qoʻshgan sharqshunos olim.

Biografiyasi 
Zikrilla Umarov 1936-yil 30-iyul Toshkent shahrida tugʻilgan. 1954-yilda Oʻrta Osiyo davlat universiteti Sharq fakultetining Eron boʻlimiga oʻqishga kiradi.  1960-yilda mazkur fakultetni fors tili va adabiyoti ixtisosligi boʻyicha tugatib, shu yerning oʻzida fors tili oʻqituvchisi vazifasida ishga qoldirildi. Zikrilla Umarov 1960-yildan umrining oxiriga qadar sharq fakultetining eron-afgʻon filologiyasi kafedrasida oʻqituvchi, 1967-yildan katta oʻqituvchi, 1971-yildan dotsent va 1977—1984-yillarda kafedra mudiri lavozimida faoliyat koʻrsatib kelgan. 1961—1962-yillar va 1968—1970-yillarda Afgʻonistonda dariy tilidan tarjimon boʻlib ishlaydi. 1967-yilda Toshkent davlat universitetida „Grammatika starouzbekskogo yazika „Mabani ul-lugat“ Mirzi Mexdixana“ mavzusida nomzodlik dissertatsiyasini yoqlaudi. 1984-yilda SSSR Ichki ishlar vazirligiga qarashli Toshkent Oliy militsiya maktabining maxsus fakultetiga oʻz ixtisosligi boʻyicha ishga oʻtkaziladi va bu yerda 1988-yilga qadar dotsent va oʻquv guruhining rahbari vazifasida xizmat qiladi. 1988-yilda yana oʻzi ishlagan sharq fakultetiga qaytib, eron-afgʻon boʻlimida dariy tilidan dars berib keldi. Olim 1992-yil 28-iyulda vafot etgan.

Ilmiy faoliyati 
„Forscha-oʻzbekcha oʻquv lugʻati“ va „Dariy va oʻzbek tillarining solishtirma-qiyosiy grammatikasi“ oʻquv qoʻllanmasining mualliflaridan biri. Mirzo Mehdixonning „Maboni ul-lugʻat“ asari olim tomonidan forsiydan oʻzbek tiliga oʻgirilgan. Asar eski oʻzbek tilining fonetik va grammatik xususiyatlari hamda turkiy tillar haqidagi fors grammatika fani tarixini oʻrganishda katta ahamiyatga ega.

Manbalar 

Oʻzbekiston olimlari
Oʻzbek tarjimonlari
Fan nomzodlari
Dotsentlar
Oʻzbekiston Milliy universiteti bitiruvchilari
Ivan Milošević

Ivan Miloshević (; 1984-yil 3-noyabrda tugʻilgan) — serbiyalik professional futbolchi, “Mladost Luchani” jamoasida himoyachi sifatida oʻynaydi.

Karyera 
Miloshevich faoliyatini 2002-yilda "Mladost Luchani" da boshlagan. Keyinchalik bir mavsumni Radnički Beogradda o'tkazdi va 2005-yilda Mladost Luchaniga qaytdi. 2008-yilning yozida Miloshevich xorijga ko'chib o'tdi va Ukrainaning "Karpaty Lvov" jamoasiga o'tdi. Keyingi besh mavsumda klub uchun 130 dan ortiq rasmiy o'yin o'tkazdi. Keyinchalik Miloshevich o'z vataniga qaytib keldi va 2014-yil boshida Napredak Krushevac bilan shartnoma imzoladi.

2014-yilning iyul oyida Miloshevich ikkinchi marta xorijga jo'nab ketdi va O'zbekiston Ligasining "Bunyodkor" klubi bilan shartnoma imzoladi.  Ular bilan ikki mavsum o'ynab, 2014 va 2015-yillarda ketma-ket O'zbekiston kubogi finallarida mag'lub bo'ldi. 2016-yil iyun oyida Miloshevich yana Mladost Luchaniga qo'shildi.

Karyera statistikasi

Yutuqlar 
Mladost Luchani

 Serbiya Birinchi Ligasi: 2006-07
 Serbiya kubogi: 2017-2018-yilgi ikkinchi o'rin

 O‘zbekiston kubogi: 2-o‘rin sohibi 2014, 2015

Manbalar

Tashqi havolalar 

 
 
Oʻzbekistondagi chet ellik erkak futbolchilar
Oʻzbekiston Superligasi futbolchilari
Bunyodkor klubi futbolchilari
Erkak futbol himoyachilari
Yashayotgan insonlar
1984-yilda tugʻilganlar
Alifbo boʻyicha sportchilar
Dušan Mićić

Dušan Mićić (; 1984-yil 29-noyabrda tugʻilgan) — serbiyalik sobiq futbolchi, yarim himoyachi sifatida oʻynagan.

Karyera 
Novi Sadda tugʻilgan. 29 yoshida Serbiya futbolining eng yuqori pogʻonasida nisbatan kech paydo boʻlgan futbolchilardan biridir. Serbiya va Chernogoriya Ikkinchi ligasida OFK Mladenovac bilan 2003-yilda boshlangan. Keyingi mavsumda FK Indija jamoasida oʻynadi va keyinchalik Bosniya va Gersegovina Premyer-ligasida Rudar Ugljevik bilan oʻynadi. Keyinchalik u quyi ligalarda serbiyaning turli klublarida oʻynadi. 2009-yilda Serbiya birinchi ligasida Proleter Novi Sad jamoasida oʻynadi.

2010-yilda Chernogoriya birinchi ligasi Rudar Plyevlya jamoasida oʻynagan. 2010-2011-yilgi UEFA Chempionlar Ligasida SP Tre Fiori va PFC Litex Lovechga qarshi oʻyinda maydonga tushdi. Keyingi mavsumda u FK Grbaljga oʻtdi. 2013-yilda „Proleter Novi Sad“ga qaytdi va 2013-yilning yozida, bu klub Serbiya Superligasida ishtirok etayotganida „Vozdovac“ga qoʻshildi.

FK Napredak Krushevac bilan 2013—2014-yilgi mavsum oxirigacha oʻynadi. 2015-yilning yanvar oyidan boshlab Belgiyaning Lierse SK jamoasiga qoʻshildi, ammo yangi murabbiy tayinlangani sababli, 2-fevralda bir necha haftadan soʻng shartnomadan ozod qilindi. Serbiyaga qaytgan Mićic „Borac Chachak“ klubi bilan shartnoma imzoladi. 2015/16-yilgi mavsumda „Borac“ klubiga 3-oʻringa koʻtarilish va kubokning chorak finaliga chiqishida muhim rol oʻynadi. Voyvodina bilan ikki yarim yillik shartnoma tuzdi. Voyvodinadagi faoliyati davomida 2016-2017-yilgi UEFA Yevropa ligasida Bokelj, Connah’s Quay Nomads, Dinamo Minsk va Alkmaar klublariga qarshi oʻynagan.

2017-yil 5-yanvarda Voyvodina klubi bilan oʻzaro shartnomani bekor qildi. Oʻzbekiston Superligasi "Bunyodkor" klubi bilan shartnoma imzoladi. „Bunyodkor“dagi faoliyati davomida 2017-yilgi Osiyo Chempionlar Ligasida ishtirok etgan. „Bunyodkor“dagi oʻn ikki oylik mavsumdan soʻng, Serbiya Superligasiga qaytib, Radnik Surdulica klubi bilan oʻynadi. Keyinchalik, Radnički Niš klubi bilan ishlagan va Proleter Novi Sad klubiga qaytgan. Radnički bilan birga 2018-2019-yilgi UEFA ligasida „Gjira Yunayted“ va „Makkabi Tel-Aviv“ klublariga qarshi oʻynagan.

2019-yilda Kanada futbol ligasida Serbiyaning Oq burgutlari FC bilan oʻynadi. 2021-yilgi mavsum uchun Serbiya oq burgutlari bilan qayta shartnoma imzoladi.

Yutuqlar ; Rudar Pljevlja

 Chernogoriya Birinchi ligasi: 2009-10
 Chernogoriya kubogi: 2010, 2011

Manbalar 

Oʻzbekistondagi chet ellik erkak futbolchilar
Oʻzbekiston Superligasi futbolchilari
Bunyodkor klubi futbolchilari
Yashayotgan insonlar
1984-yilda tugʻilganlar
Tursunboy Boymirov

Tursunboy Boymirov (1949-yil Qashqadaryo viloyati, Qamashi tumani, Chuqurli qishlogʻi) – taniqli oʻzbek adabiyotshunosi. „Shuhrat“ medali sohibi. Respublika xalq taʼlimi aʼlochisi.

Tarjimai holi 
Tursunboy Boymirov 1949-yil Qashqadaryo viloyati, Qamashi tumani, Chuqurli qishlogʻida tavallud topgan. Qarshi davlat universitetida tahsil olgan. Dastlab qishloqdagi maktabda muallim boʻlib ishlagan. Ikki marta viloyat kengashi deputati boʻlib faoliyat olib borgan.

Ijodi 
Tursunboy Boymirovning „Baloyi-bad“, „Yo, otamning qoʻli“, „Birinchi maosh“, „Tabassum“, „Iztirob“, „Boburtepa qirlarida bahor“, „El farzandi“, „Oq oʻtov“, „Qamashi va qamashiliklar“, „Elda eʼzoz topganlar“ nomli bir qator nasriy kitoblari chop etilgan. Hozirda adibning Oʻzbekiston radiosining „Tabassum“ jurnalida va „Teleminiatyura teatri“ da intermediyalari, hajviy asarlari eʼlon qilinmoqda. „Mushtum“ jurnalida ham bir qancha asarlari nashr etilgan.

Asarlarining mazmuni 
Adibning „Oqburun“ nomli qissasida insonga sodiq va doʻst boʻlgan jonivor ot haqida hikoya qilingan. Ot koʻpkarida gʻolib boʻlgan, begonaning qoʻliga borganda ham oʻz egasiga sodiqlik koʻrsatib oʻz uyiga besh marotaba qaytib kelgan. Hayratlanadigan tomoni shuki, umrining soʻngi kunida oʻzi tugʻilgan joyiga kelib jon bergan.

„Dard“ nomli qissasida „Tigʻ tegmagan daraxt yoʻq“ degan hikmat asos qilib olingan. Voqea bir kechalik ziyofat davomida aytilgan dard va hasratlardan iborat.

„Koʻchki“ – nomli qissasi archa va yovvoyi dov-daraxtlar bagʻridagi moʻjazgina qishloq fojeasi haqida. Yillar oʻtishi bilan qishloqni oʻrab turgan oʻrmonlar kesilganligi, qishloqqa yaqinda koʻchib kelgan Moʻmin qori odamlarni halokat keltiruvchi ishlardan qaytarmoqchi boʻlib koʻp harakat qilganligi haqida hikoya qilingan. Adib qancha qishloqni saqlab qolishga urinishmasin baribir koʻchki bu qishloqni yutib yuborganligi toʻgʻrisida yozgan.

Manbalar 

Qarshi davlat universiteti bitiruvchilari
Oʻzbekistonlik yozuvchilar
Termiziylar tarixiy merosi muzeyi

Termiziylar tarixiy merosi muzeyi — Hakim at-Termiziy majmuasiga kiraverishda chap tomonda 2001-yili Termiz shahrining 2500 yilligi arafasida bunyod etilgan „Termiziylar tarixi merosi muzeyi“ mavjud.

Tashqi koʻrinishidan muzey XVII- XIX asrlarda barpo etilgan keyingi oʻrta asrlarga mansub madrasa qiyofasini takrorlaydi. Bino kiraverishdagi peshtoqi ziynatlangan. Toʻrt tarafdagi fasadlarning ikkala qanotida gumbazsimon qubbasi boʻlgan „guldasta“ minorachalar qad rostlagan. Bosh peshtoqning kitobasida suls xatida oq rangda hadis bitilgan.

Manbalar

Oʻzbekistondagi muzeylar
Termiz bino va inshootlari
Langar (qishloq, Qashqadaryo)

Langar — Qashqadaryo viloyati Chiroqchi tumanida joylashgan qishloq. Qishloq Eski Langar va Langar Ota nomlari bilan ham mashxur.

Oʻxshash nomlar 
Oʻrta Osiyo, Qozogʻiston va ularga yaqin hududlarda shu nomli hududlar koʻplab topiladi. Qashqadaryo viloyatining oʻzida Yakkabogʻ, Shahrisabz va Qamashi tumanlarida shu nomli qishloqlar boʻlib, ular Katta Langar, Kichik Langar, Eski Langar, Past Langar singari nomlar bilan bir-biridan farqlanadi. Navoiy viloyati Xatirchi tumanida ham ayni shu nomdagi qishloq mavjud.

Etimologiyasi 
Langar soʻzi koʻpgina ziyoratgoh, geografik obyekt nomlarida uchraydi. Masalan, Langarsoy, Langarota, Hazrati Langar singari. Turkiy va eroniy tillarda langar darbozlarning muvozanat choʻpi (xodasi) va kemaning changaksimon metall detali maʼnosida ishlatiladi. Lekin qishloq nomi bu soʻzlarga bogʻliq emas.

Langar soʻzi nafaqat turk va eron balki, grek, lotin, roman-german, boltiq, slavyan, fin, arab va ayrim hind tillarida ham uchraydi.

Tarixshunos A. Z. Rozenfeld tarixiy lugʻatlar asnosida mazkur soʻzning ibodatxona, karvonsaroy, miskinlarga ovqat beriluvchi joy, xonaqoh, goʻrxona, yemxona, bekat, gʻaribxona singari qadimiy maʼnolarini aniqlagan. Langar — ibodatxona, sigʻinadigan joy, musofirlar tunab qoladigan joy maʼnolarida qoʻllangan. Ibodatxona maʼnosida faqat ziyoratgoh nomlaridagina saqlanib qolgan.

Mazkur hududdagi bu nomning saqlanishi esa Hazrati Langar ota ziyoratgohi bilan bogʻliq.

Tarixi 
langar qishlogʻida zardushtiylik dini keng yoyilgan boʻlib, arablar istilosi vaqtida qishloqda islom dini tarqala boshlangan. Qishloqdagi Hazrati Langar ota ziyoratgohi ham avvaliga madrasa sifatida bunyod etilgan. Qishloqda Mulla Abdurahmon ismli shaxs yashagan boʻlib, u koʻplab islomiy kitoblarni qabristonga koʻmgan. Ammo bu kitoblar keyinchalik topilmagan. Langar qishlogʻi yaqinida Munchoqtepa nomli zardushtiylar qabristoni mavjud.

Tarixshunos olim Rustam Sulaymonov izlanishlariga koʻra, bu qishloqda insonlar besh ming yildan buyon yashab kelmoqda. Gadalisoydan topilgan qadimiy artefaklar va hozirgi Langar ota tarix muzeyi eksponatlari miloddan avvalgi asrga tegishli.

Tuzilishi 
Qishloq hududida Sulton Vois ismli inson ekkan ming yillik chinor mavjud. Xalq orasida, mazkur chinor bir bor yonib soʻng yana qayta oʻsganligi haqida afsonalar mavjud.

Qishloq hududidan Langar daryosi (Yamoqli soy) oqib oʻtadi. U avvalari Chashmaob deb nomlangan. Qishloq atrofini Chaqirikalon tizmasi oʻrab turadi.

Yana qarang 
 Langar ota maqbarasi
 Langarota masjidi

Manbalar 

Qashqadaryo viloyati qishloqlari
Chiroqchi tumani aholi punktlari
Xushvaqtov Nabi

Xushvaqtov Nabi Olimovich — Shaxrisabz davlat muzey - qo'riqxonasi bosh direktori, muzey asoschisi.
Nabi Olimovich 1964-yilda Shahrisabz tumanining Yangi qishlogʻida tavallud topgan. Nabi olimovich oilali, 3 farzandning otasi. 1991-yilda Oʻzbekiston Milliy Universitetining tarix fakultetini tamomlagan. 1992—1995-yillarda Oʻzbekiston Fanlar akademiyasi aspiranturasining arxeologiya boʻlimini tamomlagan. „Toshkent vohasining ilk paleolit ​​davri madaniyati“ mavzusida nomzodlik dissertatsiyasi ustida ishlagan. 1996-yilda Amir Temur nomidagi moddiy madaniyat tarixi muzeyini tashkil etishni boshlagan, bugungi kunda ushbu muzey direktori lavozimida faoliyat yuritib kelmoqda. Qashqadaryo viloyati Shahrisabz va oʻlkashunoslik muzeylarining ilmiy konsepsiyalarini ishlab chiqish hammuallifi hisoblanadi. Nabi Xushvaktov „Shahrisabz Avesto bilan tengdosh“, „Amir Temur oʻrta asr Shahrisabzning bosh meʼmori“, „Shahrisabz badiiy meʼmorlik muzeyi qoʻriqxonasi“, „Muzeylarda axborot texnologiyalari“ nomli konsepsiyalar muallifi. „Oʻrta Osiyoda qadimgi odamlarning paydo boʻlishi va ularning muzeylarda koʻrgazmasini tashkil etish“ konsepsiyasining muallifi. Uning 15 dan ortiq ilmiy maqolalari Oʻzbekistonda va xorijda, 1 ta maqolasi Sankt-Peterburgda (hammualliflik ishi), 1 ta ilmiy-ommabop kitob (hammualliflik ishi) nashr etilgan. Xushvaqtov Nabi Olimovich bir qator xalqaro simpozium va anjumanlar ishtirokchisi. Fransiyaning Bordo universiteti bilan birgalikda ikkita grant loyihasida ishtirok etgan.
Xushvaqtov Nabi Olimovich Oʻzbekiston Respublikasi mustaqilligining oʻttiz ikki yilligi munosabati bilan fan, taʼlim, sogʻliqni saqlash, adabiyot, madaniyat, sanʼat sohalari va ommaviy axborot vositalari xodimlaridan bir guruhini mukofotlash toʻgʻrisidagi prezidentning qaroriga muvofiq „Doʼstlik ordeni“ bilan taqdirlangan.

Manbalar 

Kishilar
Fyodor Akimov

Fyodor Filippovich Akimov (; 8 (21)-may 1915-yil — 1965-yil 27-aprel) — Ulugʻ Vatan urushi qatnashchisi, Markaziy frontning 60-armiyasining 121-miltiq Rylskaya diviziyasining 705-oʻqotar polkining ogʻir pulemyotlar qoʻmondoni, Sovet Ittifoqi Qahramoni (1943-yil 17-oktyabr).

Biografiya 
1915-yilda Qozogʻiston Respublikasining Aqtoʻbe viloyatining hozirgi maʼmuriy markazi Aqtoʻbe shahrida hizmatchi, rus oilasida tugʻilgan. Toʻliq boʻlmagan oʻrta taʼlim oldi. Oʻzbekiston SSR (hozirgi Oʻzbekiston Respublikasi) Toshkent viloyatining Orjonikidze tumanida yashab, mexnat faoliyatini olib borgan.

1941-yil yanvaridan Qizil Armiya tarkibida Ulugʻ vatan urishi uchun safarbar etildi. Xuddi shu yilni oʻzida frontga joʻnatildi. 1943-yildan Sovet Ittifoqi Kommunistik partiyasi aʼzosi hisoblanadi.

1943-yil sentyabr oyida 705-oʻq polkining pulemyotlar boʻlimi komandiri (121-oʻqchilar diviziyasi, 60-armiya, Markaziy front), katta serjant Fyodor Akimov pulemyot ekipaji bilan jang maydonlarida Dnepr daryosida, Ukraina poytaxti Kiyevdan shimolda birinchilardan boʻlib urushning chegara qismini kesib oʻtdi, ammo dushman hujumi ostida daryoning chap qirgʻogʻiga chekinishga majbur boʻldi.

Keyinchalik katta serjant Akimov yana Dnepr daryosini kesib oʻtdi va Glebovka iskalasi yaqinida daryoni kesib oʻtgan bir guruh askarlarni pulemyotdan oʻqqa tutdi, bu oʻzining boʻlinmalariga daryoni kesib oʻtishga va Ukrainaning Kiyev viloyati Vishgorodskiy tumani, Kozarovichi qishlogʻiga bostirib kirishga imkon berdi.

SSSR Oliy Kengashi Prezidiumining -oktyabrdagi Farmoni bilan fashist bosqinchilariga qarshi kurash frontida qoʻmondonlikning jangovar topshiriqlarini namunali bajarganligi hamda bir vaqtning oʻzida koʻrsatgan jasorati va qahramonligi uchun katta serjant Fyodor Filippovich Akimov Sovet Qahramoni unvoni va shuningdek Lenin ordeni va „Oltin yulduz“ medallari bilan bilan taqdirlandi (№ 1880).

Urushdan keyin Fyodor Akimov demobilizatsiya qilindi. Oʻzbekiston SSR (hozirgi Oʻzbekiston Respublikasi) Toshkent viloyati, Orjonikidze tumani, Qibray shaharida yashab, oʻz mehnat faoliyatini olib bordi. 1965-yilda vafot etgan. Toshkentda dafn etilgan (Mirzo Ulugʻbek tumani, Qorasuv massivining sharqida Shoʻrtepa qabristoniga dafn etilgan).

Mukofotlar 
 Sovet Ittifoqi Qahramoni „Oltin yulduz“ medali
 Lenin ordeni
 Qizil yulduz ordeni
 Medallar

Manbalar

Adabiyot 

 Geroi Sovetskogo Soyuza: Kratkiy biograficheskiy slovar / Pred. red. kollegii I. N. Shkadov. — M.: Voenizdat, 1987. — T. 1 /Abaev — Lyubichev/. — 911 s. — 100 000 ekz. — ISBN ots., Reg. № v RKP 87-95382.
 Belan P. S. Slava tebya naydyot. Alma-Ata, 1982.
 Bereznyak N. G. Geroi Sovetskogo Soyuza — uzbekistansi. Tashkent, 1984
 Djuraev T. D. Vernie sini Rodini. Tashkent, 1964.

Havolalar 
 (Manba sanasi: 2010-yil 2-fevral)
1915-yilda tugʻilganlar
21-mayda tugʻilganlar
1965-yilda vafot etganlar
27-aprelda vafot etganlar
Qizil Yulduz ordeni sohiblari
Qibrayda vafot etganlar
Lenin ordeni sohiblari
Sovet Ittifoqi Qahramonlari
Shoʻrtepa qabristoniga dafn etilganlar
Mutatis mutandis

Mutatis mutandis - bu O'rta asrlarga oid lotin iborasi bo'lib, "o'zgartirilishi kerak bo'lgan narsalar bilan" yoki "kerakli o'zgarishlar kiritilgandan so'ng" degan ma'noni anglatadi.  Ko'pgina mamlakatlarda taqqoslash aniq o'zgarishlarni talab qilishini tan olish uchun foydalaniladi, ular belgilanmagan holda qoldiriladi. Ushbu atama hozirgacha huquq, iqtisod, matematika, tilshunoslik va falsafada qoʻllanadi. Xususan, mantiqda, ilgari muhokama qilingan barcha dastlabki va olingan o'zgarishlarning stenografiyasi sifatida qarama-qarshiliklarni muhokama qilishda uchraydi.

Ushbu atamadan yuridik sohada foydalanish biroz ixtisoslashgan. Nyu-Yorkning Janubiy okrugi sudyasi Shira Sheindlin tomonidan 1998 yildagi ish uchun yoritilganidek: "bu lotincha ibora shunchaki ismlar va joylar kabi tafsilotlarga kerakli o'zgarishlar kiritilishini anglatadi, ammo qolgan hamma narsa bir xil bo'lib qoladi." oddiy ingliz harakatlaridan so'ng, ba'zi mamlakatlar o'zlarining qonun kodekslarini almashtirishga harakat qilishdi " qonuniy lotin ingliz ekvivalentlari bilan.

Manbalar
Momoxol Elmurodova

Momoxol Elmurodova (1949-yil Qashqadaryo viloyati, Shahrisabz tumani, Qumqishloq qishlogʻi) — oʻzbek  adabiyotining isteʼdodli shoirasi. Oʻzbekiston Yozuvchilar Uyushmasi aʼzosi.

Tarjimai holi 
Momoxol Elmurodova 1949-yil Qashqadaryo viloyati, Shahrisabz tumani, Qumqishloq qishlogʻida dunyoga kelgan.  Shoira taqdir taqozosi bilan qamashilik yigitga turmushga chiqib, shaharda 63-oʻrta maktabda oʻzbek tili va adabiyotidan dars bergan. Momoxol Elmurodova 1966—1970-yillarda Namangan Davlat universitetida tahsil olgan. Talabalik davridan sheʼrlar yozgan, dastlabki sheʼrlaridan namunalar 1967-yilda „Namangan haqiqati“ gazetasida eʼlon qilingan. Shundan soʻng uning sheʼrlari respublika gazeta va jurnallarida nashr etilgan.

Ijodi 
Momoxol Elmurodova oʻzining „Qaldirgʻoch“, „Ayol muhabbati“, „Yurakka sanchilgan ignalar“, „Orzularning olis yoʻli“, „Onamga maktublar“, „Otlandim qalbingiz ziyoratiga“, „Eng goʻzal imkon“ deb nomlangan bir qator sheʼriy toʻplamlari nashr etildi. Bundan tashqari uni elimiz taniqli, oʻziga xos ovozi va uslubiga ega boʻlgan shoira sifatida eʼtirof etadi. Shoiraning „Men ayolman“ nomli sheʼrida oʻzbek ayollarining nozik tuygʻularini mohirlik bilan tasvirlagan.

„Kuz xayollari“ sheʼriy toʻplami haqida 
Momoxol Elmurodovaning 2015-yilda „Kuz xayollari“ nomli sheʼriy toʻplami nashr etildi. Shoiraning ijodi bu sheʼriy toʻplami bilan yanada yuqori choʻqqiga koʻtarildi. Bu sheʼrida eng avvalo Vatanni ulugʻlaydi:

Vatan ordir, vatan gʻurur, varan qalbning tugʻyoni,

Ilk manzil shul, rizq-roʻz ham shul hamda soʻngi oshyondir.

Tuprogʻini koʻzlarimga surmaday sursam arzir,

Men sevgan yurt, sigʻingan yurt, aziz Oʻzbekistondir.

Mukofotlari 
 „Shuhrat“ medali
 „Oʻzbekiston xalq taʼlimi aʼlochisi“ unvoni
 „Oʻzbekistonda xizmat koʻrsatgan xalq taʼlimi xodimi“ unvonlari bilan mukofotlangan.

Manbalar 

Namangan davlat universiteti bitiruvchilari
Petar Franjic

Petar Franjic (1992-yil 7-aprelda tugʻilgan) — avstraliyalik futbolchi, hozirda „Viktoriya“ milliy premyer-ligasida „Avondeyl“ klubida oʻynaydi.

Klub karyerasi 
Franjich bir necha yil Viktoriya sport institutida oʻqiganidan soʻng 2009-yilda Melburn Nayts FKning 21 yoshgacha boʻlgan jamoasiga qoʻshildi. Oʻsha yili kattalar futbolida muvaffaqiyat qozondi va mavsumning birinchi yarmida Viktoriya Premer-ligasida asosiy oltita oʻyinda maydonga tushdi.

Keyin uni A-Liga jamoasi Melburn Victory FC tomonidan dastlab yoshlar jamoasi bilan oldi. 2010-yil 10-mayda Victory bilan ikki yillik professional shartnoma imzoladi. 2013-yil 9-yanvarda Petar Franjic Melbourne Victory tomonidan oʻzaro kelishuv asosida asosiy jamoaga oʻynash imkoniyatlarini izlash uchun qoʻyib yuborilgani eʼlon qilindi. „Gʻalaba“ bilan oʻtkazgan uch mavsumida Franjich ligada 31ta oʻyinda maydonga tushdi.

Viktoriyaning „Richmond SC“ va „Hum Siti“ klublaridagi qisqa muddatli mashgʻulotlardan soʻng, 2014-yil avgust oyida Franjich Oʻzbekiston Ligasi vakili "Olmaliq" klubiga oʻtdi.

Avstraliyaga qaytib kelgach, Franjic yana Xum Siti bilan shartnoma imzoladi.

Franjich 2017-yilgi mavsum uchun „Avondeyl“ klubi bilan shartnoma imzoladi.

Yutuqlar 
Avstraliya terma jamoasida:

 U-16 yoshlar oʻrtasidagi OFF chempionati: 2008 yil

Manbalar

Havolalar 

 Melbuourne Victory profili 
AGMK futbolchilari
Oʻzbekistondagi chet ellik erkak futbolchilar
Erkak futbol himoyachilari
Avstraliyalik erkak futbolchilari
Yashayotgan insonlar
Alifbo boʻyicha sportchilar
Edson Ratinho

Edson Ramos Silva (1986-yil 31-mayda tugʻilgan) — Ratinyo laqabli braziliyalik futbolchi, hozirda Joinville klubida oʻng qanot himoyachisi sifatida oʻynaydi.

„Sichqoncha“ maʼnosini anglatuvchi „Ratinho“ laqabi unga bolaligida berilgan. Uning futbolkasidagi „Edson Ratinho“ nomi 2007-yilda uning ustozi Rivaldo tomonidan yozilgan va oʻshandan beri Ramos shu nom ostida maydonga tushadi

Klublardagi karyerasi

AEK Afina 
2007-yilda 350 ming yevro evaziga Gretsiya Superligasi vakili AEK Afinaga oʻtdi. U „Levadiyakos“ga qarshi oʻyinda yangi jamoasi uchun gol urdi. AEKdagi ikkinchi mavsumini boshlab, 2008-yil oktyabr oyida ketishni soʻradi va darhol Braziliyaga joʻnab ketdi. 2009-yilning yanvarida AEKga taklif bilan chiqdi va shu tariqa dastlab oʻzining klubi Mogi Mirimga 350 ming yevroga oʻtdi. Keyinchalik (2009-yil fevral) AEKdagi menejeri va jamoadoshi Rivaldo izidan Oʻzbekistonning „Bunyodkor“ klubiga oʻtdi.

RCD Mallorca 
Edson Ramos dastlab RCD Mallorca safiga braziliyalik Joau Viktor bilan birga sinovdan oʻtdi va asosiy tarkibga kirdi. 2010-yil 26-avgustda jamoa bilan besh yillik shartnoma imzoladi.

Karyera statistikasi

Yutuqlar ; Bunyodkor

 Oʻzbekiston ligasi: 2009-yil; Joinville

 Braziliya B seriyasi: 2014-yil
 Santa-Katarina kubogi: 2020-yil
 Recopa Catarinense: 2021-yil; CRB

 Campeonato Alagoano: 2017-yil

Manbalar

Havolalar 

Oʻzbekistondagi chet ellik erkak futbolchilar
Oʻzbekiston Superligasi futbolchilari
La Liga oʻyinchilari
Bunyodkor klubi futbolchilari
Braziliyalik erkak futbolchilari
Yashayotgan insonlar